# Anne Dufourmantelle

Anne Claude Alice Dunand (ezkondu ondoren Anne Dufourmantelle izenez ezaguna; Paris, 1964ko martxoaren 20a - Ramatuelle, 2017ko uztailaren 21a) frantziar filosofoa, saiakeragilea, psikoanalista eta unibertsitarioa izan zen.

## Biografia

Ama frantziar teologo eta analista jungiarra zuen, eta aita anglo-suitzarra; biak Ivan Illichen jarraitzaileak, Anne Dufourmantellek hainbat urte iragan zituen Espainian eta Ertamerikan.
1994an, filosofiako doktoretza tesia egin zuen –La vocation prophétique de la philosophie–, Jean-François Marqueten zuzendaritzapean, Paris-Sorbonako Unibertsitatean, eta Brown Unibertsitatean lizentziatu zen. Irakasle ari izan zen Parisko La Villetteko École nationale supérieure d'architecture eskolan eta psikanalisiko goi-ikasketen institutuan École normale supérieuren eta New Yorkeko Unibertsitatean. L'autre pensée saiakera bilduma zuzendu zuen (Stock argitaletxea). Serge Leclairek aztertuta, psikoanalista eta Freudiar Zirkuluko kide egin zen.
Calmann-Lévyn lan egin zuen editore gisa, non arduratu baitzen filosofiaren alorreko literaturaz eta argitaratu zituzten berrogeita hamar liburu baino gehiagoz. Hachette taldean sartu zen, eta ondoren Stock argitaletxean.
2007tik aurrera, Libération egunkarian kolaboratu zuen.
Anne Dufourmantelle 2017ko uztailaren 21ean hil zen, bihotzekoak jota, Pampelonne hondartzan lagun baten haurra salbatu nahian ari zela.
Hiru seme-alabaren ama izan zen, eta, hil zen arte, Frédéric Boyer idazlearen bikotekidea. Bere alaba Clara Ysé-k (zeinaren aita bere senar ohia baitzen, Bruno Dufourmantelle margolaria –haren izena atxiki zuen–) omenaldia egin zion Libération egunkarian. Bruno Dufourmantelerekin seme bat ere bazuen, eta Frédéric Boyerrekin, alaba bat, Maud (2003).
1998an, Anne Dufourmantellek Frantziako Akademiaren Raymond de Boyer de Sainte-Suzanne saria jaso zuen La vocation prophétique de la philosophie lanagatik, Nelson Goodmannen Langage de l'art itzuli zuen, eta saiakera bat argitaratu: La Structure de comparution. La Sauvagerie maternelle lanean (2001), haurrak amarekiko duen lotura desegiteko aurre egin behar dion arriskuaz interesatu zen, amak lotura hori gorde nahi izaten baitu inkontzienteki. "Basakeria maternala" kontzeptua garatu zuen Éloge du risque lanean (2011), eta proposatu zuen pasio negatiboei –bere ustez, basakeriarekiko lehenengo dependentzian sortzen direnak– harrera egitea, ukatuak izan beharrean, berarekin dakartzaten beldurrak gainditzeko. En cas d'amour, psychopathologie de la vie amoureuse lanean (2009), maitasunaren bazterketa aztertu zuen, eta subjektuaren eta bere lekukoaren arteko topaketaren gertaera .Intelligence du rêve lanean (2012), «ametsak entzutea» proposatzen du, haien ekintza-ahalmenean; izan ere, haren arabera, «kulturaren historiatik, historia pertsonaletik, ikusgarriarekiko eta ikusezinarekiko dugun harremanetik» jalgitzen dira ametsak.
2018an, hil osteko liburu bat argitaratu zuten, Souviens-toi de ton avenir izenburupean. Nobela honetan, protagonista dira XIV. mendeko mongoliar gerlariak, zeinek bilatzen baitute Ozeano Barera heltzea, Txinatik pasatuz eta Parisko liburu-denda batean biltzen den historialari talde bat.

## Argitalpenak

* De l'hospitalité, Jacques Derridarekin, Paris, Calmann-Lévy, 1997 ISBN 978-2-7021-2795-7
* La Vocation prophétique de la philosophie, Éditions du Cerf, 1998. Frantziako Akademiaren Raymond de Boyer de Sainte-Suzanne saria
* La Sauvagerie maternelle, Paris, Calmann-Lévy, 2001, édition poche 2016 ISBN 978-2743636579
* La colombe (Marc-Alain Ouakninekin), Le consolé eta Livre d'Habaquoq (Aldina da Silvarekin), Livre de Baruch (Léo Labergekin), La Bible lanean, Paris, Bayard, 2001
* Parcours: entretiens avec Anne Dufourmantelle, Miguel Benasayagekin, Paris, Amazon Media, 2001
* Une question d'enfant, Paris, Bayard, 2002 ISBN 978-2-2270-1103-8
* Blind Date: sexe et philosophie, Paris, Calmann-Lévy, 2003 ISBN 978-2-7021-3402-3
* Du retour: abécédaire biopolitique, A.Pandolfi, 2003
* Negri on Negri: in conversation, Anne Dufourmantellekin, Taylor & Francis, 2004 ISBN 978-0-4159-6895-9
* Procès Dutroux: penser l'émotion, Bruxelles, ministère de la Communauté française, 2004
* American Philo, Avital Ronellekin, Paris, éditions Stock, 2006 ISBN 2-234-05840-6
* La Femme et le Sacrifice: d'Antigone à la femme d'à côté, Paris, Denoël, 2007 ISBN 978-2-2072-5412-7
* Fighting theory, Avital Ronellekin, l'Illinois Presseko unibertsitatea, 2010 ISBN 978-0-2520-7623-7
* Éloge du risque, Paris, Payot, 2011 ISBN 978-2-2289-0642-5
* Dieu, l'amour et la psychanalyse, Jean-Pierre Winterrekin, Paris, Bayard Jeunesse, 2011 ISBN 978-2-2274-7232-7
* Intelligence du rêve, Paris, Payot, 2012 ISBN 978-2-2289-0736-1
* En cas d'amour: psychopathologie de la vie amoureuse, Paris, Rivages, 2012 ISBN 978-2-7436-2305-0
* Puissance de la douceur, Paris, Payot, 2013 ISBN 978-2-2289-0964-8
* Se trouver, Laure Leter-ekin, Paris, Jean-Claude Lattès, 2014 ISBN 978-2-7096-3690-2
* L'Envers du feu, Paris, éditions Albin Michel, 2015 ISBN 978-2-226-31807-7
* Défense du secret, Éditions Payot, 2015
* Souviens-toi de ton avenir, éditions Albin Michel, 2018
* Chroniques, Payot et rivages, 2020

## Erreferentziak

* ↑ Clara Ysé: du tragique au magique, la naissance d'une voix singulière | Les Inrocks. ..
* ↑ « Pervers narcissique, comment déjouer ce prédateur », France Info.

## Bibliografia

* Catherine Durieux Benassem, « Dufourmantelle Anne [Paris 1964 — Ramatuelle 2017] », dans Béatrice Didier, Antoinette Fouque, Mireille Calle-Gruber (éd.), Le Dictionnaire universel des créatrices, Paris, Éditions des femmes, 2013, p. 1334.

## Kanpo estekak

* "Maitasunaren arriskuak", Maialen Akizu, 2025eko otsailaren 16ko Berria
* Datuak: Q565242
* Multimedia: Anne Dufourmantelle / Q565242